el el el el el el el el el el el el el el el el el el el el el el el el el el es en en pt es en es el el el el el el el el el el el el el en el el el el el el el it el el el el el el el en el en el el el el el el el el el el el el el el el el el el el el el el el el el el en el el el el el el el el el el el el el en en el el el el el el el el el el el el el el el el el el el el el el el el el el el el el el el el el el el el el el el nds el el el el fr el el el el el el el en en en en en en en en en en en en
Καταρχήν εκ μέρους του Δ.Σ. σας ευχόμαστε Χρόνια Πολλά και καλή Χρονιά με υγεία και εργασιακή ηρεμία.
Το Προεδρείο της Ομοσπονδίας συνοδευόμενο από μέλη της Εκτελεστικής Επιτροπής και του Δ.Σ. συμμετείχε ενεργά σε δύο μεγάλες εκδηλώσεις που έλαβαν χώρα στις Βρυξέλλες το τριήμερο 10-12 Ιανουαρίου 2017.
Quality Employment and Quality Public Services – Conference.
Πάνω από 120 συνδικάτα από όλη την Ευρώπη συναντήθηκαν στις Βρυξέλλες στις 10-11 Ιανουαρίου για να συζητήσουν ένα ευρύ φάσμα θεμάτων που σχετίζονται με την ποιότητα της απασχόλησης- πώς να την ορίσουμε και ποια μέτρα πρέπει να ληφθούν για τη βελτίωσή της, την ασφάλεια της εργασίας και την επισφαλή εργασία. Η ΟΜΕ ΕΥΔΑΠ έκανε μέσω του Προέδρου της παρέμβαση ζητώντας ταυτόχρονα από το συνέδριο να αποσαφηνίσει την γενικότερη Ευρωπαϊκή Πολιτική για τον Δημόσιο και τον Ευρύτερο Δημόσιο Τομέα και τον ρόλο του συνδικάτου απέναντι σε αυτή την πολιτική.
Fighting For Water Democracy In The EU.
Με πρωτοβουλία της ευρωβουλευτού Σοφίας Σακοράφα, πραγματοποιήθηκε στις Βρυξέλλες, εκδήλωση για την υπεράσπιση του νερού ως κοινωνικού αγαθού, με τη μαζική συμμετοχή συνδικαλιστικών ενώσεων, οικολογικών οργανώσεων, επιστημονικών φορέων, αλλά και κινημάτων από την Ελλάδα, που ανταποκρίθηκαν στην πρόσκληση της ευρωβουλευτού, με θέμα: “Ο αγώνας για την ελεύθερη πρόσβαση στο Νερό στην Ε.Ε”. Η εκδήλωση πραγματοποιήθηκε στο χώρο του Ευρωπαϊκού Κοινοβουλίου με την συμμετοχή  ευρωβουλευτών και εκπροσώπων θεσμών και κινημάτων από πολλές ευρωπαϊκές χώρες.
Από την Ελλάδα συμμετείχαν η Ομοσπονδία Εργαζομένων ΕΥΔAΠ, η ΠOΕ-ΔΕΥA, ο Σύλλογος Ελλήνων Γεωλόγων, ο Σύλλογος Μηχανικών ΕΥΔΑΠ, το Συμμετοχικό Ενωτικό Κίνημα Εργαζομένων & Συνταξιούχων ΕΥΔΑΠ, το Σωματείο Εργαζομένων ΕΥAΘ, όπως επίσης οικολογικές και ακτιβιστικές οργανώσεις : Savegreekwater, Ομοσπονδία Οικολογικών Οργανώσεων Κορινθιακού Kόλπου “H AΛKΥΩN”, ΘΑΣΟΣ ΝΕΡΟ SOS και η Επιτροπή Αγώνα Mεγάλης Παναγιάς Χαλκιδικής.
Είναι η πρώτη φορά, που πραγματοποιείται εκδήλωση τέτοιας κλίμακας μέσα στο Ευρωκοινοβούλιο, η οποία καταλήγει σε συγκεκριμένα συμπεράσματα, σε προτάσεις και κυρίως σε σχέδιο δράσης με ένα κοινό ανακοινωθέν όλων των συμμετεχόντων και το οποίο σας παραθέτουμε:
Συγκεντρωθήκαμε εδώ στις Βρυξέλλες στο πλαίσιο του Ευρωπαϊκού Κινήματος Νερού, εκπρόσωποι συνδικάτων, επιστημονικών φορέων και κινημάτων.
Την ίδια στιγμή που στα κέντρα λήψης αποφάσεων στη Γαλλία και στη Γερμανία το νερό επαναδημοτικοποιείται ύστερα από την αποτυχία του μοντέλου ιδιωτικοποίησης που προωθήθηκε επί δεκαετίες από την παγκόσμια τράπεζα και το ΔΝΤ, ζητείται από τις χώρες υπό οικονομική επιτήρηση, την Ελλάδα, την Ιρλανδία, την Πορτογαλία, να ιδιωτικοποιήσουν τις υπηρεσίες ύδρευσης και μάλιστα κατά παράβαση τόσο της ουδετερότητας της Κομισιόν, όσο και του ψηφίσματος του κοινοβουλίου σχετικά με την πρωτοβουλία ευρωπαίων πολιτών right2water.
Πιο συγκεκριμένα, οι εταιρίες ύδρευσης και αποχέτευσης Αθήνας και Θεσσαλονίκης ορίστηκε ως μνημονιακή υποχρέωση να ενταχθούν στο νέο ταμείο ιδιωτικοποιήσεων.
Παράλληλα άδειασαν τα ταμεία των διαθεσίμων της ΕΥΔΑΠ με επανειλημμένες κινήσεις επιστροφής κεφαλαίων ύψους 77εκ ευρώ, την ώρα που ζητείται από το asset development plan να πωληθούν το 11% της ΕΥΔΑΠ και το 23% της ΕΥΑΘ.
Ζητούμε τη συμμόρφωση όλων των εθνικών κυβερνήσεων και των ευρωπαϊκών οργάνων σύμφωνα με την ευρωπαϊκή συνθήκη και τις δικές τους διατυπώσεις ότι το νερό δεν αποτελεί εμπορικό προϊόν, όπως αναφέρεται στην οδηγία 2000/60. Ζητούμε να συμμορφωθούν επίσης με τις δημοκρατικά εκφρασμένες μέσω δημοψηφισμάτων απόψεις των ευρωπαϊκών λαών όπως στην Ιταλία και στη Θεσσαλονίκη που έχουν καταδικάσει επανειλημμένα την έμμεση ή άμεση ιδιωτικοποίηση του κύκλου του νερού και της διαχείρισής του.
Θέλουμε να τονίσουμε ακόμη ότι οι υπηρεσίες στην Ελλάδα έχουν καταφέρει να είναι κερδοφόρες, είναι στην 5η θέση εφαρμογής της οδηγίας σε θέματα αποχέτευσης με συνέπεια η Ελλάδα και να είναι 3η στην Ευρώπη σε καθαρότερες ακτές. Παρέχουν επίσης εξαιρετικά ποιοτικό νερό σε ένα από τα χαμηλότερα τιμολόγια στην Ευρώπη, προσφέροντας κατά περιπτώσεις κοινωνικά τιμολόγια για τους οικονομικά ασθενέστερους.
Σε συντονισμό με τους φίλους μας του Ευρωπαϊκού Κινήματος Νερού από όλες τις χώρες, το επόμενο διάστημα όλοι οι συνυπογράφοντες θα ασκήσουμε πίεση τόσο σε εθνικό, όσο και σε ευρωπαϊκό επίπεδο προκειμένου να πετύχουμε τους στόχους μας.
Πιο συγκεκριμένα προγραμματίζονται δράσεις νομικές, συνδικαλιστικές, καμπάνιες τοπικής και εθνικής εμβέλειας και γενικότερα δράσεις στο πλαίσιο του κάθε φορέα.
Μέλη του SaveGreekWater έχουν ζητήσει με επίσημο έγγραφο την δημοσιοποίηση κάθε επικοινωνίας μεταξύ του Ευρωπαϊκού Συμβουλίου και των ελληνικών κυβερνήσεων μετά την 24η Μαΐου 2014 και την σχετική απόφαση του Ευρωπαϊκού Συμβούλιου που αφορούν την ένταξη των ελληνικών υπηρεσιών ύδρευσης στο Υπερταμείο.
Στις 20 Μαρτίου εκδικάζεται η προσφυγή των μελών του ΣΕΚΕΣ σχετικά με τα ασφαλιστικά μέτρα κατά της απόφασης της γενικής συνέλευσης μετόχων για επιστροφή κεφαλαίου ύψους 40 εκ ευρώ που καθιστά αβέβαιο το οικονομικό μέλλον της ΕΥΔΑΠ.
Προσφυγή των εργαζομένων της ΕΥΑΘ και πολιτών Αθήνας Θεσ/νικης με κάθε ένδικο μέσο κατά της ένταξης των ΕΥΔΑΠ και ΕΥΑΘ στο Υπερταμείο.
Η ομοσπονδία εργαζομένων στις δημοτικές επιχειρήσεις ύδρευσης/αποχέτευσης της Ελλάδας χρηματοδοτεί ντοκιμαντέρ για την κατάσταση και το έργο τους, καθώς και τις αρνητικές επιπτώσεις της ιδιωτικοποίησης σε δημοτικό επίπεδο παγκοσμίως.
Τοπικά κινήματα όπως στη Χαλκιδική, Θάσο, Κόρινθο, Κρήτη έχουν ξεκινήσει συντονισμένες καμπάνιες ενημέρωσης πολιτών και δράσεων.
Συμπερασματικά διατρανώνουμε την αντίθεσή μας σε κάθε πολιτική που μετατρέπει το νερό από κοινό αγαθό σε εμπόρευμα, συμπεριλαμβανομένης και της τάσεως ανάκτησης πλήρους κόστους που σύμφωνα με επιστημονικούς φορείς δεν είναι εφαρμόσιμη. Ζητούμε από το ευρωκοινοβούλιο να συνεχίσει να στηρίζει τους αγώνες μας και να κατευθύνει την ευρωπαϊκή επιτροπή να εφαρμόσει τη βούληση των ευρωπαίων πολιτών στο θέμα αυτό, δίνοντας έτσι ένα παράδειγμα ενίσχυσης των ευρωπαϊκών θεσμών που βρίσκονται υπό έντονη αμφισβήτηση.
Πανελλήνια Ομοσπονδία Εργαζομένων Δ.Ε.Υ.A.
Συμμετοχικό Ενωτικό Κίνημα Εργαζομένων & Συνταξιούχων ΕΥΔΑΠ (ΣΕΚΕΣ)
Ομοσπονδία Οικολογικών Οργανώσεων Κορινθιακού Kόλπου «H AΛKΥΩN»
Επιτροπή Αγώνα Mεγάλης Παναγιάς Χαλκιδικής
ΓΙΑ ΤΗΝ ΟΜ.Ε. – Ε.ΥΔ.Α.Π.
Προηγούμενο άρθροΙνδία: Ηλιακό σύστημα καθαρισμού για καθαρό νερό σε χωριά
Επόμενο άρθροΒήμα δημιουργίας για “Νέους Έλληνες Σολίστ” με τη συμβολή της ΕΥΔΑΠ (29/1)
Τα ενυπόγραφα άρθρα εκφράζουν τις απόψεις των συγγραφέων τους
ΠΕΡΙΣΣΟΤΕΡΑ ΣΤΗΝ ΙΔΙΑ ΚΑΤΗΓΟΡΙΑ
ΟΜΕ ΕΥΔΑΠ: 3ωρη στάσης εργασίας 12:00-15:00 την Πέμπτη 6/10/2022 – Εκλογοαπολογιστικό Συνέδριο 1-2/11/2022
ΕΣΚ ΕΥΔΑΠ: “Επείγον – Καταγγελία”
ΕΑΚΕ Αποχέτευσης: “Για την αλλαγή, ψηφίζουμε όλοι ΕΝΙΑΙΑ ΑΝΕΞΑΡΤΗΤΗ ΚΙΝΗΣΗ”
Συμμαχία Αποχέτευσης: Διακήρυξη για τις αρχαιρεσίες 2022
ΕΣΚ ΑΠΟΧΕΤΕΥΣΗΣ: “Δώσε δύναμη στη δύναμή σου – ψήφισε Ε Σ Κ –  Βάλε τη σφραγίδα σου στις εξελίξεις”
εισάγετε το σχόλιό σας!
παρακαλώ εισάγετε το όνομά σας εδώ
έχετε εισάγει εσφαλμένη διεύθυνση ηλεκτρονικού ταχυδρομείου!
παρακαλώ εισάγετε εδώ την ηλεκτρονική σας διεύθυνση
αποθηκεύστε το όνομα, το ηλεκτρονικό ταχυδρομείο και τον ιστότοπό μου σε αυτό το πρόγραμμα περιήγησης για την επόμενη φορά που θα σχολιάσω.
© Copyright 2012 - 2022 ΣΕΚΕΣ ΓΙΑ ΔΗΜΟΣΙΑ ΕΥΔΑΠ
Χρησιμοποιούμε cookies στον ιστότοπο μας για να βελτιώσουμε την εμπειρία χρήστη. Παντώντας "Αποδοχή" συναινείτε στην χρήση όλων των cookies.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.